James Dean (filem)

James Dean merupakan filem televisyen biografi tahun 2001 berdasarkan kehidupan pelakon Amerika Syarikat, James Dean. Filem ini diarahkan oleh Mark Rydell dan James Franco diberi kepercayaan memegang watak Dean. Ia berkenaan perjalanan Dean dari mula-mula berlakon sehinggalah menjadi pelakon kelas atasan di Hollywood sekitar tahun 1950-an. Filem ini turut dibintangi oleh Rydell, Michael Moriarty, Valentina Cervi, Enrico Colantoni, dan Amy Rydell.

Cadangan pembikinan filem biografi James Dean telah bermula pada awal 1990-an di Warner Bros. lagi. Pada mulanya, Michael Mann telah ditawarkan untuk mengarahkan filem ini dan Leonardo DiCaprio dipilih untuk menjadi pelakon utama. Des McAnuff, Dennis Hopper dan Milčo Mančevski juga turut pernah dipertimbangkan untuk mengarahkan filem ini sebelum akhirnya Rydell dipilih menjadi pengarah pada tahun 1996, namun pembikinan filem ini masih tertangguh.

Warner Bros kemudiannya membuat keputusan untuk menerbitkan James Dean sebagai filem TV untuk saluran TNT. Franco telah dipilih untuk memegang watak Dean pada Mei 2000 dan Franco telah banyak melakukan kajian untuk memegang watak ini. James Dean telah disiarkan di Amerika Syarikat pada 5 Ogos 2001 dan menerima pujian dari pengkritik.

Pada Anugerah Golden Globe ke-59, Franco telah memenangi Pelakon Lelaki Terbaik dalam Sirimini atau Filem Televisyen selain tercalon untuk Anugerah Emmy dan Anugerah Screen Actor Guild (SAG).

Pelakon
 James Franco sebagai James Dean
 Kyle Chambers sebagai James Dean (muda)
 Michael Moriarty sebagai Winton "Winnie" Dean
 Valentina Cervi sebagai Pier Angeli
 Enrico Colantoni sebagai Elia Kazan
 Amy Rydell sebagai Christine White
 Director Mark Rydell sebagai Jack L. Warner
 Samuel Gould sebagai Martin Landau
 Wendy Benson sebagai Julie Harris
 David Parker sebagai James Whitmore
 Lisa Robins sebagai Mildred Dean
 Karen Kondazian sebagai Mrs. Pierangeli
 Barry Primus sebagai Nicholas Ray
 Peggy McCay sebagai Emma Dean
 Edward Herrmann sebagai Raymond Massey
 Craig Barnett sebagai George Stevens
 Joanne Linville sebagai Hedda Hopper
 Andrew Prine sebagai Rogers Brackett
 Lisa Blake Richards sebagai Ethel Dean
 Holly Beavon sebagai Marilyn Monroe 
 Elizabeth Karsell sebagai Judy Garland

Rujukan

Pautan luar

 Official website
 

Filem 2001
Filem bahasa Inggeris
Filem Amerika Syarikat tahun 2001
Filem arahan Mark Rydell